《栖霞禅房雨坐》
明代·彭启丰

雨气湿岚容，僧房暂倚筇。声飘千涧瀑，影暗六朝松。

暝坐钟鱼寂，清斋蕨笋供。阶前多药草，何处觅仙踪。

作者简介：（1701—1784）江苏长洲人，字翰文，号芝庭，又号香山老人。彭定求孙。雍正五年状元，授修撰，入直南书房。乾隆间历吏、兵部侍郎、左都御史、兵部尚书。晚年主讲紫阳书院。文章多碑志传状。有《芝庭先生集》。